Den Vest-Sjællandske Avis, 1837-08-14
Udenlandske Efterretninger. Angaaende Militair=Opstanden i Portugal, har det engelske Blad, Times, kun nogle nærmere Efterretninger, der vare tagne af Tillægsbladet til den portugisiske Regjeringstidende, men som naae blot til de 25de Juli. De give imidlertid Vished for, at Rebellerne ikke have kunnet trænge videre frem end til Castello Branco, og at de ved Hurtigheden af Constitutionens Tilhængere have allevegne funden en Grændse for deres Hensigters Udbredelse. J Elvas, Grændsefæstningen ligeover for den spanske Fæstning Badajoz, har Jnsurrectionen slet ikke kunne faae Overhaand; og i Estremos er den ved Brigaderen Don Bartelommed Salazar Moscosos Energie qvalt dens første Opkomst, da desuden Chefen for det femte Cavallerie-Regiment, Oberstlieutenant Cardosede Figuciredo, havde fra Evora af sat op med sine Ryttere for at dæmpe Opstanden. J Evora herskede fuldkommen Rolighed. Saa godt altsaa som denne Beretning skildrer Tilstanden i Portugal, saa lidet tilfredsstillende og sig selv modsigende ere de Efterretninger, som man i den senere Tid modtager fra Spanien. Man har derfor tilladt sig det Spørgsmaal, om der maaskee i Frankerige gives en Handel med telegraphiske Depescher, Saaledes melder Telegraphen fra Bourdeaux den 3die August om Aftenen Kl. 6. "Synet af nogle Bander i Egnen af Huesca havde foranlediget den Formodning, at Don Carlos var i Anmarsch imod Daroca; men efter en Angivelse fra Zaragoza den 30te Juli stod han endnu den 28de Juli i Cantaviesa og Omegn, imedens Oraa holdt Camarillas og Mirabel besat, og en Division paapassede Veien, der fører til Beceyte. Derimod beretter Telegraphen fra Bayonne den 3die August om Eftermiddagen Kl. 4. "Den samme Skrivelse, hvorved det tilkjendegives, at vor Gesandt eri Velbefindende ankommen til Zaragoza, antyder, at et anseeligt carlistisk Corps, og, som det hedder, Don Carlos selv, holdt Municza, 10 Mile derfra, besat. Expeditionerne af Zariategui og Guerque, ligesom den af Rovesa og General Esculera vendte sig imod Soria." Saa forvirrede de sidste Angivelser end lyde, da de saaledes blande baade Carlister og Constitutionelle imellem hinanden, saa synes de dog at komme Sandheden nærmest. Directe Breve fra Zaragosa fra den 29de f. M. stemme aldeles overeens hermed, og de tilføie, at Carlisterne have indtaget Belchite. Ved Monforte vilde man have hørt en stærk Geværild. Dronningens Generaler skulle staae Fjenden saa nær, at man med ethvert Øieblik forventede et Angreb. Nationalgarden til Hest var rykket ud fra Zaragoza, for at recognoscere. Man kan forresten endnu ikke begribe, hvad Prætendenten egentligen har til Hensigt. Breve fra Bayonne paastaae, vel, at han søger at trænge igjennem til Catalonien; men det franske Blad, Messager, derimod er ifølge private Meddelelser overbeviist om, at han har til Hensigt, at forene sig med de nordligere Afdelinger, og derefter bryde ind i Castilien over Siguenza, som ligger paa Grændsen af Provindserne Soria og Guadalarara. Dette er atter i Retningen af Madrid. Her var man endnu den 29de Juli i stor Uvished. Men man troede, at Don Carlos vilde kaste sig ind i Bjergpassene, for at undgaae en afgjørende Træfning, da Cavalleriet og Artilleriet ikke kunde forfølge ham der, hvorimod Bandecheferne vilde forsyne ham fra det flade Land med Levnetsmidler. Hans Stridskræfter bleve med regulairt og irrigulairt Mandskab tilsammen regnet til henved 20,000 Mand; men Espartero og alle Divisionerne, som hørte under ham, havde derimod 25,000 Mand gode Tropper. Espartero skal i egenhændig Skrivelse have lovet Dronningen, at overlevere hende Prætendenten fangen. Jmidlertid saae det endnu temmelig misligt ud med denne Tilfangentagen, ifald det er sandt, hvad ligeledes meldes fra Madrid, at Guergue allerede har besat Soria med sin Expedition, imedens Breve fra Bayonne yttrede Bekymring for, at Burgos vilde falde i Carlisternes Hænder, saasnart de viste sig der. Castor synes at finde ligesaa liden Modstand paa hans Marsch imod Santander. Han stod alt den 28de Juli ved Saja-Floden, imedens Jaureguy ikke endnu var kommen over Santillana. - Madrids Hoftidende erklærer udtrykkelig for opdigtet Løgn Alt, hvad de fremmede Blade have fortalt om Marschal Clauzel og om Regjeringens Andragende at overgive ham Commandoen i Spanien.